Visit Site
Recommended byColombia
మహారాష్ట్ర, కర్ణాటకలోని చాలా ప్రాంతాలను వరదలు ముంచెత్తిన సంగతి తెలిసిందే. బెళగావి, కొడుగు జిల్లాలతోపాటు బాగల్‌కోడ్‌, రాయ‌చూర్‌, ఉత్తర కర్ణాటక, దక్షిణ కర్ణాటక, యాద్‌గిర్‌, శివమొగ్గ, చిక్‌మగుళూరు జిల్లాల్లో వరద బీభత్సం సృష్టిస్తోంది. ఇప్పటి వరకూ రెండు లక్షల మందిని ప్రభుత్వం పునరావాస కేంద్రాలకు తరలించింది. వరద బాధితుల సహాయార్థం విరాళాలు అందజేయాలని కర్ణాటక ప్రభుత్వం కోరుతోంది. ఇప్పటికే చాలా మంది కర్ణాటక సీఎం రిలీఫ్ ఫండ్‌కు విరాళాలు అందజేస్తున్నారు. ఈ జాబితాలో తాజాగా హీరో సంపూర్ణేష్ బాబు చేరారు. వరద బాధితుల కోసం రూ.2 లక్షల విరాళం అందజేశారు. ఈ విషయాన్ని ఆయనే స్వయంగా ఫేస్‌బుక్ ద్వారా వెల్లడించారు.
‘‘ఉత్తర కర్ణాటకలో వరదలు నన్ను కలిచివేసింది. కన్నడ ప్రజలు తెలుగు సినిమాని దశాబ్దాలుగా ఆదరిస్తున్నారు. నన్ను కూడా హృదయకాలేయం నుంచి ఎంతగానో ప్రేమిస్తున్నారు. వరదల తాలూకు ఫోటోలు చూసి చాలా బాధవేసింది. నా వంతుగా 2 లక్షల విరాళం ముఖ్యమంత్రి సహాయనిదికి ప్రకటిస్తున్నాను’’ అని సంపూ ఫేస్‌బుక్ పోస్టులో పేర్కొన్నారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.